««Տասներկու» աշխատանքը հայկականության նշանակությունն ունի: Այդ աշխատանքով փորձել եմ մեկնաբանել իմ մանկության հուշերն ու զգացողությունները, տարածական այն ռիթմը կամ վիբրացիան, որը Հայաստանում եմ զգում: Քանդակն արել եմ Քարահունջից ազդված: Այնտեղի քարերի անցքերն ինձ համար դեպի նորը նայելու պատուհաններ, դարպասներ են խորհրդանշում: Այդ քարերի եւ անցքերի շուրջ գիտական տարբեր մոտեցումներ կան, իմ կարծիքով, դրանք պատահական չեն: Դեռ փոքր տարիքում, երբ նայում ենք երկնքին, ուրիշ իրականություն տեսնելու, երազելու, նորին ձգտելու ցանկություն ենք ունենում»,- կոնցեպտի գաղափարը մեկնաբանում է հեղինակը: